پرزیدنتی رجب طیب اردوغان‌دان، آمریکا‌نین پرزیدنتی دونالد ترامپا
تروریستلره سیلاح دستگینه سون وئرمه چاغیریشی.
پرزیدنت اردوغان، آمریکا پرزیدنتی ترامپ ایله بیر تلفون گؤروشمه‌سی ائتدی.
آمریکا طرفی‌نین طلبی ایله کئچیریلن گؤروشمه‌ده، تورکیه‌نین، سوریه‌نین عفرین بؤلگه‌سینه باشلاتدیغی زیتون دالی عملیاتی اساس موذاکیره موضوعسو اولدو.
پرزیدنتلیک قایناق‌لارینا گؤره، اردوغان ترامپا، ترورلا موباریزه چرچیوه‌سینده، بؤلوچو ترور تشکیلاتی پ.ک.ک‌نین سوریه قولو پ.ی.د/ی.پ.گ-یه آمریکانین سیلاح دستگی‌نین سون قویولماسی لازیم اولدوغونو سؤیله‌دی.
عینی قایناق‌لارا گؤره، پرزیدنت اردوغان، تورکیه‌نین زیتون دالی عملیاتینی اولوسلار آراسی حقوق اساسیندا و بیرلشمیش میللت‌لر تشکیلاتی (بمت) نیظامنامه‌سی‌نین 51-جی ماده‌سین‌دن ایره‌لی گلن اؤزونو ساوونما حاقی ایله بمت امنیت شوراسی‌نین تروریزمله موباریزه موضوسون‌داکی قرارلاری اساسیندا حیاتا کئچیردیگینی وورغولاییب.
اردوغان، تورکیه‌نین اؤز میلی امنیتی اوچون عفرینی ترور عضو‌لرین‌دن تمیزلمه‌نی هدفله‌دیغینی قید ائدیب.
ایکی لیدر، سوریه و ایکیطرف‌لی مسئله‌لرده، اؤلکه‌لری آراسین‌داکی امکداش‌لیغی و یاخین تماسی داوام ائتدیرمکده قرارلی اولدوق‌لارینی تصدیق ائدیب.
